text: Mand på udgang kørte fuld rundt
  09 oktober 2010 kl. 06.08
  Det lykkedes i går først på aftenen en 37-årig mand at ovetræde op til flere love og regler på een gang, så han har tilbragt natten i arresten i Kolding.
  Mens den 37-årige var på udgang fra fængslet, lånte han en bil, som han så kørte rundt i - på gågaden i Kolding - i beruset tilstand.
  Da politiet ankom til stedet, reagerede den 37-årige ret voldsomt, og sparkede en af betjentene i skridtet i protest over at skulle med på stationen. 
  Han bliver nu blandt andet sigtet for vold mod tjenestemand i funktion.
  